CELEX: 32008R1222
Language: sk
Date: 2008-12-01 00:00:00
Title: Nariadenie Rady (ES) č. 1222/2008 z  1. decembra 2008 , ktorým sa mení a dopĺňa nariadenie (ES) č. 40/2008, pokiaľ ide o riadiace opatrenia prijaté Komisiou pre tuniaky Indického oceánu (IOTC)

10.12.2008   
            
            
               SK
            
            
               Úradný vestník Európskej únie
            
            
               L 331/1
            
         
      NARIADENIE RADY (ES) č. 1222/2008
   z 1. decembra 2008,
   ktorým sa mení a dopĺňa nariadenie (ES) č. 40/2008, pokiaľ ide o riadiace opatrenia prijaté Komisiou pre tuniaky Indického oceánu (IOTC)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu (1), a najmä na jeho článok 20,
   so zreteľom na návrh Komisie,
   keďže:
   
               (1)
            
            
               V nariadení Rady (ES) č. 40/2008 (2) sa na rok 2008 stanovujú rybolovné možnosti a súvisiace podmienky pre určité populácie rýb a zoskupenia populácií rýb uplatniteľné vo vodách Spoločenstva a pre plavidlá Spoločenstva vo vodách, v ktorých sa vyžaduje obmedzovanie výlovu.
            
         
               (2)
            
            
               Na svojich výročných zasadnutiach v roku 2006 a 2007 Komisia prijala pre tuniaky Indického oceánu (IOTC) viacero riadiacich a kontrolných opatrení, čo sa týka obmedzenia rybolovnej kapacity plavidiel loviacich tropické tuniaky a mečiara veľkého a tuniaka dlhoplutvého; tieto opatrenia sa transponovali do práva Spoločenstva nariadením (ES) č. 40/2008.
            
         
               (3)
            
            
               Na zaistenie udržateľného využívania druhov migrujúcich na veľké vzdialenosti v Indickom oceáne a berúc do úvahy historické spôsoby rybolovu a aktívnu prítomnosť flotily Spoločenstva loviacej druhy migrujúce na veľké vzdialenosti v zóne IOTC počas referenčných rokov 2006 a 2007, mal by sa stanoviť počet plavidiel Spoločenstva s dĺžkou najmenej 24 m a plavidiel, ktoré majú dĺžku menej ako 24 m, loviacich mimo výlučnej ekonomickej zóny tropického tuniaka, a počet plavidiel Spoločenstva loviacich mečiara veľkého a tuniaka dlhoplutvého, a tiež zodpovedajúca celková tonáž (GT) a jej rozdelenie medzi príslušné členské štáty.
            
         
               (4)
            
            
               Nariadenie (ES) č. 40/2008 by sa v dôsledku toho malo zmeniť a doplniť,
            
         PRIJALA TOTO NARIADENIE:
   Článok 1
   Zmeny a doplnenia nariadenia (ES) č. 40/2008
   Články 72 a 73 nariadenia (ES) č. 40/2008 sa nahrádzajú takto:
   
      „Článok 72
      Obmedzenie rybolovnej kapacity plavidiel loviacich tropické tuniaky
      1.   Maximálny počet plavidiel Spoločenstva loviacich tropické tuniaky v oblasti IOTC a zodpovedajúca kapacita vyjadrená v celkovej tonáži (GT) sú nasledujúce:
      
                  Členský štát
               
               
                  Maximálny počet plavidiel
               
               
                  Kapacita (GT)
               
            
                  Španielsko
               
               
                  22
               
               
                  61 400
               
            
                  Francúzsko
               
               
                  21
               
               
                  31 467
               
            
                  Taliansko
               
               
                  1
               
               
                  2 137
               
            2.   Odchylne od odseku 1 členské štáty môžu zmeniť počet plavidiel v závislosti od typu výstroja za predpokladu, že môžu preukázať Komisii, že zmena v počte plavidiel podľa typu výstroja nevedie k zvýšeniu rybolovného úsilia uvedených populácií rýb.
      3.   Členské štáty zaistia, aby sa v prípade navrhovaného presunu kapacity do ich flotily presúvali plavidlá v záznamoch IOTC plavidiel alebo záznamoch plavidiel oblastných organizácií na lov tuniaka. Žiadne plavidlo zo zoznamu plavidiel NNN sa nesmie zaradiť do žiadnej oblastnej organizácie na riadenie rybolovu.
      4.   Plavidlá Spoločenstva uvedené v odseku 1 môžu tiež loviť mečiara veľkého a tuniaka dlhoplutvého v zóne IOTC.
      5.   Obmedzenia rybolovnej kapacity stanovené v tomto článku sa môžu zvýšiť na účely zohľadnenia vykonávania plánov rozvoja uložených v IOTC a v medziach týchto plánov rozvoja.
      Článok 73
      Obmedzenie rybolovnej kapacity plavidiel loviacich mečiara veľkého alebo tuniaka dlhoplutvého
      1.   Maximálny počet plavidiel Spoločenstva loviacich tropické tuniaky v oblasti IOTC a zodpovedajúca kapacita v GT sú nasledujúce:
      
                  Členský štát
               
               
                  Maximálny počet plavidiel
               
               
                  Kapacita (GT)
               
            
                  Španielsko
               
               
                  27
               
               
                  11 600
               
            
                  Francúzsko
               
               
                  25
               
               
                  1 940
               
            
                  Portugalsko
               
               
                  26
               
               
                  10 100
               
            
                  Spojené kráľovstvo
               
               
                  4
               
               
                  1 400
               
            2.   Odchylne od odseku 1 členské štáty môžu zmeniť počet svojich plavidiel v závislosti od typu výstroja za predpokladu, že môžu preukázať Komisii, že zmena v počte plavidiel podľa typu výstroja nevedie k zvýšeniu rybolovného úsilia uvedených populácií rýb.
      3.   Členské štáty zaistia, aby sa v prípade navrhovaného presunu kapacity do ich flotily presúvali plavidlá v záznamoch IOTC plavidiel alebo záznamoch plavidiel oblastných organizácií na lov tuniaka. Žiadne plavidlo zo zoznamu plavidiel NNN sa nesmie zaradiť do žiadnej oblastnej organizácie na riadenie rybolovu.
      4.   Plavidlá Spoločenstva uvedené v odseku 1 môžu tiež loviť tropického tuniaka v zóne IOTC.
      5.   Obmedzenia rybolovnej kapacity stanovené v tomto článku sa môžu zvýšiť na účely zohľadnenia vykonávania plánov rozvoja uložených v IOTC a v medziach týchto plánov rozvoja.“
   
   Článok 2
   Nadobudnutie účinnosti
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 1. decembra 2008
      
         
            Za Radu
         
         
            predseda
         
         H. NOVELLI
         
      
   
   
      (1)  Ú. v. ES L 358, 31.12.2002, s. 59.
   
      (2)  Ú. v. EÚ L 19, 23.1.2008, s. 1.